Държавен вестник, бр. 63, 2014 г., стр. 27

БРОЙ  63	
Д Ъ Р Ж А В Е Н  В Е С Т Н И К 	
СТР.  27  
в) няма да задължават едната Договаряща 
се страна да освобождава корабите на другата 
Договаряща се страна от изискването за задъл­
жителен пилотаж, така както е предоставено 
на собствените є кораби;
г) не засягат прилагането на законода­
телството на всяка една от Договарящите се 
страни, отнасящо се до влизането, престоя и 
излизането на чужденци.
Член 7
Всяка Договаряща се страна в рамките 
на своето национално законодателство пред­
приема с цел избягване на необоснованото 
задържане на кораби всички необходими мер­
ки за облекчаване и ускоряване на морските 
превози, както и за възможното ускоряване и 
опростяване на административните, митниче­
ските, здравните и всички други формалности 
в пристанищата.
Член 8
1. Документите, които удостоверяват нацио­
налността на корабите, тонажните сертифика­
ти и другите корабни документи, издадени или 
признати от едната Договаряща се страна, се 
признават и от другата Договаряща се страна.
2. Корабите на едната Договаряща се стра­
на, които са снабдени със законно издадени 
тонажни сертификати, се освобождават от 
ново измерване в пристанищата на другата 
Договаряща се страна. Тези сертификати се 
приемат за база при изчисляването на прис­
танищните такси.
Член 9
1. Всяка от Договарящите се страни при­
знава удостоверенията за самоличност на 
моряците, издадени от компетентните органи 
на другата Договаряща се страна.
2. Такива удостоверения за самоличност са:
за Република България – Моряшки паспорт 
(Seamen’s passport);
за Алжирската демократична и народна 
република – Моряшки свитък (Le Fascicule 
de Navigation Maritime). 
3. Документът гарантира на моряците об­
ратно влизане в страната, която го е издала.
Член 10
1. На членовете на екипажа на кораб на 
всяка една от Договарящите се страни, които 
притежават посочените в член 9 на тази Спо­
годба валидни удостоверения за самоличност, 
издадени от съответната страна, се разрешава 
по време на престоя на кораба в пристанището 
на другата Договаряща се страна да слизат на 
брега и да пребивават в пристанищния град 
без виза при условие, че капитанът на кораба 
е предал на местните компетентни органи 
заверен списък на членовете на екипажа.
2. При слизането на брега и завръщането 
им на борда на кораба тези лица трябва да 
преминават през установените вътрешни 
процедури.
Член 11
1. Всяка една от Договарящите се страни 
признава посочените в член 9 на тази Спо­
годба валидни удостоверения за самоличност 
на моряците, издадени от другата Договаряща 
се страна, когато на притежателите на тези 
документи се налага да осъществят престой в 
страната или да преминат през нейната тери­
тория, за да се качат на борда на своя кораб, 
да се завърнат в страната си или с друга цел, 
разрешена от властите на съответната страна, 
независимо с какво транспортно средство, 
като спазват законите и правилата на тази 
Договаряща се страна.
2. Всяка от Договарящите се страни раз­
решава пребиваването в болница на своя 
територия на член на екипажа на кораб на 
другата Договаряща се страна за времето, 
необходимо за лечение.
3. Всяка от Договарящите се страни оказва 
необходимата медицинска помощ на членовете 
на екипажа на корабите на другата Догова­
ряща се страна в съответствие с вътрешното 
си законодателство.
Член 12
Разпоредбите на чл. 9, 10 и 11 от тази 
Спогодба се прилагат за всяко лице, което 
не е гражданин на нито една от Договаря­
щите се страни, но има удостоверение за 
самоличност, съответстващо на разпоредбите 
на Конвенцията за облекчаване на морското 
корабоплаване от 1965 г. и Приложението към 
нея или на Конвенция № 108 на Международ­
ната организация на труда за националните 
удостоверения за самоличност на моряците. 
Такова удостоверение за самоличност трябва 
да бъде издадено от държавата, която е страна 
по съответната Конвенция, и да гарантира на 
притежателя си връщане в страната, издала 
удостоверението.
Член 13
1. При спазване на разпоредбите на чл. 9 – 11 
от тази Спогодба всяка от Договарящите се 
страни прилага своето национално законо­
дателство относно режима на влизане и на­
пускане на чужденци на нейната територия.